 Wiil dhallinyaro ah oo arkay joornaalka oo la soo xiriiray SomaliTalk ayaa yiri: Qoraalka ku qoran wargeyska ma ahan mid loogu talo galay in ay akhristaan dadka Soomaaliyeed waayo kuma qora af-Soomaali, dadka marka wax loo sheegayona waxaa loogu sheegaa luqadooda, waxaan u arkaa qoraal loogu talo galay in colaad loogu abuuro Soomaalida waayo waxa uu cinwaan ka dhigay Taariikhda xarakada Islaamka ee Soomaaliya, asagoo wargeysku ku bilaabay sidan: Dadka dunida ku nool waxay xarakaadka Islaamka u arkaan mid halis ku ah jiritaanka bini aadamka waxayna u heleen magacyo ay ugu yeeraan sida; xag-jire, macangag muslimiin ah, argagixiso, iyo ayadoo warbaahinta dhexdhexaadka ah ay ugu yeeraan xarakada islaamka ah in ay yihiin kuwo aan aqoon lahayn, aan indheer garad ahayn oo macangag ah, fiqiir muslimiin ah iwm, laakiin ayaa wargeysku is weydiiyey suaasha rasmiga ah waa sidee xarakaadkaasi u bilaabmeen, maxayse rabaan? 